Ceelcadde deegaan ahaan waxa ay dhacdaa bartamaha gobalka Gedo dhul daaqsimeedka joogiisa sareeyo ee diirharo waxa ayna dhanka galbeed 60 km kaga beegantahay magaala madaxda gobalka gedo ee Garbahaareey. Dagmada Ceelcadde waxaa la aas aasay xornimadii dalka ka hor afar sano sandkii 1956 waxaa dagmanimadeeda si toos ah loogu aqoonsaday xiligii dawladii kumeelgaarka ee Allaha u raxmadee mudane CABDULAAHI YUUSUF sanadii 2006. Burburkii dawladii dhaxe ee dalka kadib Ceelcadde waxa ay ku tillaabsatay horumaro la taaban karo oo dhinacyo kala duwan ah sida waxbarashada, caafimaadka, dhaqaalaha, iyo dhismayaadha kuwaasoo u suura galisay in ay hesho dagmanimadeeda. WAXBARASHADA Schoolkii ugu horeeyay Ceelcadde waxaa laga furay sanadii 1993 koos oo ka koobnaa uun dugiga hoose iyo dhexe waxaana maamuli jirtay hay’ada NCA iyo dadka deegaanka. Waxaa sidoo kale waxbarashada dagmada wax kusoo kordhiyaya hay’ada khayriga ah ee IQRA. Waxaa sanadii 2001-di ay hay’ada NCA hirgalisay dhismayaal dhagax ah oo ka koobnaa dugsuga hoose iyo dhaxe. Sanadii 2005 waxaa Ceelcadde laga dhisay dugsigii sare ee ugu horeeyay guud ahaan gobalka Gedo burburkii dawlada dhexe ee dalka kadib taas oo ka dhigaysa Ceelcadde hogaanka waxbarashada gobalka gedo maantay aan joogno.